recursal/SuperWikiNEXT-32B huggingface dataset:
**אולג ארטמייב** (ברוסית:**Олег Германович Артемьев** ‏, נולד ב-28 בדצמבר 1970 בריגה) הוא קוסמונאוט רוסי. הוא השתתף טיסות לתחנת החלל הבין-לאומית והיה חבר בכמה משלחות.

ביוגרפיה
--------

אולג ארטמייב נולד בריגה, אז חלק של ברית המועצות בשנת 1970. אביו שירת בתבא ברית המועצות כמהנדס ומשפחה עברה מספר מקומות מגורים בעקבות שינויים בשירותו הצבאי. הוריו של ארטמייב הם ממוצא בלארוסי וכיום מתגוררים בבלארוס.

בשנת 1986 ארטמייב סיים לימודי בית ספר בעיירה בקרבת בייקונור ולמד הנדסת חשמל בבית ספר לטכנאים בטלין. בשנים 1990-1991 הוא שירת בצבא.

בשנת 1998 ארטמייב סיים לימודי הנדסת מכונות עם תואר שני מאוניברסיטה הטכנית הממלכתית של מוסקבה ע"ש באומן. לאחר סיום הלימודים הוא עבד בתאגיד הטילים והחלל אנרגיה.

במאי 2003 ארטמייב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. בשנים 2007 ו-2008 הוא השתתף בתוכנית מאדים 500. בשנת 2014 הוא סיים קורס הכרה תחנת החלל הבין-לאומית במרכז החלל ג'ונסון.

במרץ 2014 ארטמייב היה מהנדס טיסת סויוז TMA-12M שהביאה לתחנת החלל את חברי משלחת מס' 39 לתחנת החלל הבין-לאומית החדשים (קואיצ'י וקאטה היה מפקד המשלחת). לאחר סיום עבודת המשלחת ארטמייב עבר למשלחת מס' 40 לתחנת החלל הבין-לאומית בפיקוד של סטיבן סוונסון. במהלך שהות בחלל הוא ביצע פעמיים פעילות חוץ רכבית באורך כולל של 20 שעות. בין יתר העבודות שוחרר למסלול לוויין. הוא חזר לכדור הארץ לאחר 169 ימים בחלל.

במרץ 2018 ארטמייב היה מפקד טיסה סויוז MS-08 שהביאה לתחנת החלל את חברי משלחת מס' 55 לתחנת החלל הבין-לאומית החדשים (אנטון שקאפלרוב היה מפקד המשלחת). לאחר סיום עבודת המשלחת ארטמייב עבר למשלחת מס' 56 לתחנת החלל הבין-לאומית (אנדרו פיוסטל היה מפקד צוות). במהלך שהות בחלל הוא ביצע פעילות חוץ רכבית באורך של כ-8 שעות. בין יתר העבודות שוחרר למסלול שני לוויינים. הוא חזר לכדור הארץ לאחר 196 ימים בחלל.

במרץ 2022 ארטמייב היה מפקד טיסה סויוז MS-21 שהביאה לתחנת החלל את חברי משלחת מס' 66 לתחנת החלל הבין-לאומית החדשים (תומא פסקה היה מפקד המשלחת). לאחר סיום עבודת המשלחת ארטמייב עבר למשלחת מס' 67 לתחנת החלל הבין-לאומית והיה מפקד המשלחת. במהלך שהות בחלל הוא ביצע 5 פעמים פעילות חוץ רכבית באורך כולל של כ-33 שעות. בין יתר העבודות שוחרר למסלול 10 לוויינים. הוא חזר לכדור הארץ לאחר 194 ימים בחלל.

החל משנת 2019 ארטמייב מהכן בדומה העירונית של מוסקבה.

קישורים חיצוניים
----------------

ויקישיתוף מדיה וקבצים בנושא **אולג ארטמייב** בוויקישיתוף
* אולג ארטמייב, ברשת החברתית אקס (טוויטר)
* אולג ארטמייב, ברשת החברתית אינסטגרם
* ביוגרפיה
* ביוגרפיה באתר הכנת הקוסמונאוטים הרוסי
**מיוריאל באוזר** (באנגלית: **Muriel Bowser**; נולדה ב-2 באוגוסט 1972) היא פוליטיקאית אמריקאית חברת המפלגה הדמוקרטית המכהנת כראש עיריית וושינגטון די. סי. מינואר 2015.

ביוגרפיה
--------

באוזר נולדה בוושינגטון די. סי. בתם הצעירה של ג'ואן אחות במקצועה וג'ו באוזר, מנהל מתקני בתי ספר ציבוריים ופעיל קהילתי. היא למדה בתיכון קתולי במרילנד, סיימה תואר ראשון בהיסטוריה באוניברסיטת צ'טהאם בפיטסבורג ותואר שני במדיניות ציבורית באוניברסיטה האמריקאית בוושינגטון. באוזר עבדה כמדריכת תיירים בפארק המול ובאתרים נוספים בעיר, וכנציגת תביעות בחברת הביטוח סטייט פארם.

ב-2004 נבחרה לוועדה המייעצת למועצת העיר וושינגטון. במאי 2007 נבחרה למועצת העיר כנציגת רובע 4, בבחירות מיוחדות שנערכו בעקבות התפטרותו של חבר המועצה אדריאן פנטי המועמד המשוער לראשות העיר, שתמך פומבית במועמדותה. בנובמבר 2008 נבחרה לכהונה נוספת ובנובמבר 2012 לכהונה שלישית. במועצה כיהנה כיושבת ראש ועדת הפיתוח הכלכלי.

במרץ 2013 הודיעה על כוונתה להתמודד לראשות העיר, באפריל 2014 זכתה בבחירות המקדימות של המפלגה הדמוקרטית כשגברה על ראש העיר המכהן וינסנט גריי. בבחירות הכלליות זכתה ברוב של 54.5% ובינואר 2015 הושבעה לתפקידה. ב-2018 נבחרה לתקופת כהונה נוספת ברוב של 80%.

ביוני 2019 ביקרה בישראל ונפגשה עם ראשי שלוש הערים הגדולות - ראש העיר ירושלים משה ליאון, ראש העיר תל אביב רון חולדאי וראש העיר חיפה עינת קליש רותם.

באוזר רווקה ומתגוררת בשכונת ריגס פארק. במאי 2018 הודיעה כי אימצה ילד.

קישורים חיצוניים
----------------

ויקישיתוף מדיה וקבצים בנושא **מיוריאל באוזר** בוויקישיתוף
* 
* מיוריאל באוזר, ברשת החברתית פייסבוק

* מיוריאל באוזר, ברשת החברתית אקס (טוויטר)

* מיוריאל באוזר, ברשת החברתית אינסטגרם

* מיוריאל באוזר, סרטונים בערוץ היוטיוב
* ביוגרפיה באתר ראש עיריית וושינגטון

|  |  |
| --- | --- |
| בקרת זהויות עריכת הנתון בוויקינתונים | 
* GND: 121460644X
* SNAC: w6096xbv
* VIAF: 116159639249443290004
* WorldCat (עם VIAF): 116159639249443290004

 |
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**חברת נמלי התעופה של תאילנד** (בתאית: **บริษัท ท่าอากาศยานไทย จำกัด**, באנגלית: **Airports of Thailand**, ידועה גם בראשי התיבות **AOT**) היא חברה ציבורית הנסחרת בבורסה התאילנדית, המפעילה מספר שדות תעופה בתאילנד. מטה החברה נמצא במחוז דון מואנג שבבירה בנגקוק.

החברה הוקמה ב-30 בספטמבר 2002, כתוצאה מהפרטת "רשות שדות התעופה של תאילנד". בעלת המניות העיקרית היא ממשלת תאילנד, המחזיקה ב-70% ממניותיה. החברה מפעילה שני מגזרי עסקים עיקריים, שהם הפעלת שדות תעופה ובתי מלון. הפעילות האווירית קשורה לתנועות תעבורה אווירית, כגון נחיתה, חניה, שירותי נוסעים ושירותי מטוסים. הפעילות הלא-אווירונית כוללת דמי שכירות של משרד ומדינה, שירותים וזיכיונות.

בינואר 2006, ערך החברה היה 203,345.996 מיליון בהט.

שדות התעופה שמפעילה AOT
-----------------------

* נמל התעופה סוברנבהומי
* נמל התעופה הבינלאומי דון מואנג
* נמל התעופה הבין-לאומי פוקט
* נמל התעופה הבינלאומי של צ'יאנג מאי
* נמל התעופה הבינלאומי של האד יאי
* נמל התעופה הבינלאומי של צ'יאנג ראי

קישורים חיצוניים
----------------

ויקישיתוף מדיה וקבצים בנושא **חברת נמלי התעופה של תאילנד** בוויקישיתוף
* 

* אתר האינטרנט הרשמי של חברת נמלי התעופה של תאילנד

הערות שוליים
------------

1. ↑  AOT Profile באתר החברה (באנגלית)
2. ↑  AIRPORTS OF THAILAND (AOT), www.marketscreener.com
חממות חישתיל
**חישתיל** היא חברת שתלנות בינלאומית המייצרת מזרעים שתילי ירקות לחקלאות, שתילי ירקות, צמחי נוי וגינון, צמחי תבלין ופרחי קטיף. אלה משווקים בישראל וחלקם אף מופנה לייצוא. חישתיל משווקת חומר ריבוי צמחי לחקלאים ולמרכזי גינון בישראל.

באמצעות מחלקת מחקר ופיתוח עצמית, הכוללת מומחים באגרוטכנולוגיה, החברה מפתחת שיטות יצור חדשניות ליצור שתילים בטכנולוגיות שתלנות חדישות המתאימות לחקלאות מתועשת כגון: השורש הישר, מגשי גידול, פרוטוקולי גידול, אקלום צמחים, תכונות שורשים ועוד. טכנולוגיית ייצור השתילים של חישתיל פותחה במיוחד לאזורי גדול שונים עם מגוון תנאים סביבתיים, תוך הקפדה על תקני איכות מחמירים. כך מייצרת חישתיל שתילים מורכבים ואיכותיים, שתילים בריאים ועמידים וכן שתילים אורגניים.

החברה מעסיקה כ-400 עובדים בישראל וכ-600 עובדים בשותפות בינלאומית. החברה מייצרת למעלה ממיליארד שתילים וצמחים צעירים בשנה כולל כ-100 מיליון שתילים מורכבים.

מרכזי הייצור של חישתיל בישראל
-----------------------------

המשתלה הראשונה של "חישתיל" הוקמה במושב נחלים בשנת 1974. כיום נמנים עם מרכזי הייצור חמש משתלות ביישובים הבאים: נחלים, אשקלון, כפר ידידיה עפולה וגדרות.

פעילות מחוץ לישראל
------------------

הפעילות הבינלאומית של "חישתיל" כוללת ייצוא של חומר ריבוי צמחי לאירופה ולארצות הברית, הקמה והפעלה (ביוזמה משותפת) של משתלות בטורקיה, איטליה, יוון, בוסניה, ספרד, צרפת, ארצות הברית, דרום אפריקה ומקסיקו, הקמה וייעוץ מלווה של משתלות בהונדורס גואטמלה, רוסיה והאיים הקנריים, השתתפות במחקרים יישומיים בפרויקט רב-לאומי של הקהילה האירופית, לקיחת חלק בכנסים חקלאיים בינלאומיים ועוד.

קישורים חיצוניים
----------------

* אתר האינטרנט הרשמי של חישתיל
* משתלות חישתיל חתמו על הסכם להקמת משתלה ברוסיה, אתר תנועת המושבים
* צמח תבלין חדש של חישתיל: בזיל פסטו פרפטו, באתר e-mago, ה-14 באפריל 2007
* אסף גולן, עזב עם עליית הנאצים וחזר עם מוצר מנצח בתערוכה, באתר nrg‏, 3 בפברואר 2014
צילמה: אלינוער שביט. פרופסור ניסן בנימיני בשנת 1987 באוניברסיטת תל אביב, אוחז בפטרייה 'מיטרנית גדולה' (Macrolepiota procera) מאוסף הפטריות ששימר בשיטה ייחודית:
**ניסן בנימיני** (1930 – 8 בינואר 2017) היה מומחה לחקלאות ובוטניקה, פרופסור באוניברסיטת תל אביב. התפרסם במחקריו על הפטריות של ארץ ישראל.

ביוגרפיה
--------

גדל בירושלים. היה חבר "ההגנה" והשתתף במלחמת העצמאות בפריצת דרך בורמה לירושלים ובליווי השיירות לירושלים.

סיים לימודי תיכון בתיכון ערב א' בתל אביב. את לימודיו האקדמיים החל באוניברסיטה העברית בירושלים ובהמשך בפקולטה לחקלאות ברחובות. שם למד חקלאות והשתלם אצל פרופ' יצחק ואהל ואצל פרופ' מינה שיפמן-נדל. בתקופה זה החל להשתלם בתחום הפטריות.

את עבודת המאסטר והדוקטורט הוא עשה באוניברסיטת תל אביב. הוא השתלם גם בתחום הפטריות בשווייץ ובדנמרק.

בשנת 1959 החל לעבוד באוניברסיטת תל אביב. לימים, היה לפרופסור מן המניין במחלקה לבוטניקה באוניברסיטה עד צאתו לגמלאות בשנת 1999. כן בנה את אוסף הפטריות במרכז הלאומי לחקר המגוון הביולוגי באוניברסיטה.

במחקריו בתחום הפטריות הוא הגדיר מעל 600 מיני פטריות הגדלות בארץ ישראל, וספריו בתחום הם ספרי היסוד בתחום הפטריות של ארץ ישראל.

ספריו
-----

* פטריות הכובע בישראל: (סדרת הפקועיים - Agaricales): כולל מגדיר של 270 מינים שבארץ, הקיבוץ המאוחד בשיתוף עם החברה להגנת הטבע, תל אביב, 1975
* פטריות עילאיות בישראל: נאדית בסיסה: הסדרות עציות, אזנוניתאים, קרישיתאים ופטריות כרס: תיאור 184 מיני פטריות בישראל, רמות, תל אביב, 1984
* עולם הפטריות: התפתחות, ביולוגיה, גאוגרפיה וסיסטמטיקה של הפטריות, הקיבוץ המאוחד, תל אביב, 1987
* הפטריריות בישראל: התפתחות, ביולוגיה, אקולוגיה וסיסטמטיקה של הפטריריות כולל מגדיר של 67 המינים שבארץ, הקיבוץ המאוחד, תל אביב, 1992

כן השתתף עם יואב ויזל וששון כהן בכתיבת הספר - צמחי רעל בישראל, ספרית פועלים, תל אביב, 1981

קישורים חיצוניים
----------------

* דף אישי באתר אוניברסיטת תל אביב
* דף על אוסף הפטריות באתר משכן אוספי הטבע הלאומיים ע"ש שטיינהרדט
* ניסן בנימיני (1930-2017), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258735405171
* Botanist: Binyam.
* GND: 1070571369
* ISNI: 0000 0000 8205 5427
* LCCN: n78051699
* VIAF: 20944255
* WorldCat: lccn-n78051699

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניסן בנימיני"**.
**אתיל אצטט** (באנגלית: **Ethyl acetate**) הוא תרכובת אורגנית, שנוסחתה C4H8O2 והוא אסטר של חומצה אצטית ואתנול. בטמפרטורת החדר אתיל אצטט הוא נוזל שקוף, נדיף בעל ריח מתוק. החומר משמש כממס וכמדלל בתחומים שונים כדוגמת דבקים, מסיר לק, מיצוי קפאין מקפה או תה לייצור מוצר נטול קפאין ובתכשירים קוסמטיים. יתרונותיו של אתיל אצטט כממס הם מחירו הזול, רעילות נמוכה וריח נעים.

{\displaystyle CH\_{3}COOH+CH\_{3}CH\_{2}OH\leftrightarrows CH\_{3}COOCH\_{2}CH\_{3}+H\_{2}O}

ניצולת התגובה בטמפרטורת החדר כ-65% וניתן להסיט את שיווי המשקל לתוצרים באמצעות הוצאת המים מהמערכת.

ניתן להכין את החומר גם מאתיל אלדהיד בקטליזה של אלקוקסיד

{\displaystyle 2CH\_{3}CHO\rightarrow CH\_{3}CO\_{2}CH\_{2}CH\_{3}}

אתיל אצטט נמצא ביינות ומעניק ניחוח "פירותי" ליינות צעירים. מספר E של אתיל אצטט הוא E1504

קישורים חיצוניים
----------------

ויקישיתוף מדיה וקבצים בנושא **אתיל אצטט** בוויקישיתוף

הערות שוליים
------------

1. ↑  J.O. Fenwick, D. Harrop, A.J. Head, Thermodynamic properties of organic oxygen compounds 46. Enthalpies of formation of ethyl acetate and 1-hexanoic acid, **The Journal of Chemical Thermodynamics** 10, 1978, עמ' 687-690
2. ↑  E1504 - Ethyl acetate
**לי יונג-סאפ** (בקוריאנית: **이종섭**;‏ נולד ב-20 באוגוסט 1960) הוא לוטננט גנרל דרום קוריאני בדימוס, אשר שימש כסגן יושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2017–2018. ב-10 במאי 2022 הוא מונה לשר ההגנה הלאומית.

ביוגרפיה
--------

לי נולד ביונגצ'ון ב-20 באוגוסט 1960. הוא למד באקדמיה הצבאית של הצבא הקוריאני, וב-1984 התגייס לצבא הרפובליקה של קוריאה כמפקד מחלקה. לאחר מכן למד בבית הספר לחי"ר של צבא ארצות הברית והשלים תואר דוקטור לענייני חוץ וביטחון באוניברסיטת טנסי. לאחר מכן מונה למפקד רגימנט בדיוויזיה ה-71. הוא מילא תפקידי מטה שונים לפני שמונה למפקד הדיוויזיה ה-2. בהמשך פיקד על הקורפוס ה-7. ב-26 בספטמבר 2017 הוא מונה לסגן יושב ראש המטה המשולב (מקביל לרמטכ"ל). ב-22 בנובמבר 2018 הוא סיים את תפקידו ופרש מהצבא. ב-10 במאי 2022 הוא מונה לשר ההגנה הלאומית.

קישורים חיצוניים
----------------

ויקישיתוף מדיה וקבצים בנושא **לי יונג-סאפ** בוויקישיתוף
* לי יונג-סאפ (ביפנית)

הערות שוליים
------------

1. ↑  בקוריאה הדרומית, תפקיד שר ההגנה הוא צבאי ולא פוליטי
רבי **יהודה לייב הכהן מאניפולי** (נפטר בי"ד בתשרי תקס"ז, 1806) היה מגדולי תלמידי המגיד ממזריטש. מפורסם בשם ספרו **אור הגנוז**.

ביוגרפיה
--------

בנו של רבי יוסף גרשון. לפי אחת המסורות החסידיות, היה תלמידו של הגאון מווילנה ובהמשך התקרב למגיד ממזריטש. היה שליח ציבור אצל המגיד ממזריטש. כיהן כמגיד מישרים באניפולי.

הוא אחד משני המסכימים על ספר התניא (לצד רבי זושא מאניפולי), ומכונה שם "הרב החסיד המפורסם איש אלוקי, קדוש יאמר לו".

נקבר באניפולי לצד רבו, המגיד ממזריטש.

ספריו
-----

בשנת תרכ"ו הודפס ספרו **אור הגנוז** בלמברג, על ידי נכדו רבי שלמה מלודמיר שעלה ארצה והשתקע בטבריה ושהי' נכדו או נינו של רבי שלמה מקרלין. עיקר הספר עוסק בכל פרשה מפרשות השבוע, בה מוסבר איך הכל נובע ממקור השם אהו-ה, היוצא מהמילים "את השמים ואת הארץ", שבתחילת ספר בראשית.

בין המסכימים: הצמח צדק רבי מנחם מנדל שניאורסון, רבי מרדכי מצ'רנוביל, רבי אהרן מצ'רנוביל, רבי אברהם מטריסק, רבי דוד מטולנא, רבי יעקב יצחק ממקארוב, רבי חיים מצאנז ורבי יצחק מאיר מגור. בסוף ספרו, הודפס בשער חדש, ספר ביאורים על המשנה בדרך החסידות, בשם "וזאת ליהודה".
בסוף הספר אור הגנוז נדפס גם הספד לא גמור על רבי צבי כץ, מחבר הספר "עטרת צבי" על שולחן ערוך, ושני עמודים מספרו על התנ"ך (שלא יצא לאור).

ספר נוסף הוא **שבט מיהודה** על חומש בראשית ושמות שהודפס בוורשה תרנ"ג-תרס"א בתוך הספר "דברי נגידים" של נכדו רבי דוד מאיר קרליבצקי. ספרים נוספים של המחבר על אגדות התלמוד בבלי וירושלמי היו בידי נכדו זה, ואבדו.

ילדיו
-----

* בנו רבי יוסף, כתב את ספרו של אביו.
* ביילא, אשתו הראשונה של רבי משה אליקים בריעה הופשטיין מקוז'ניץ.
* אסתר, אשתו הראשונה של רבי משה מלודמיר
* פייגא, אשת רבי אהרן מאניפולי

לקריאה נוספת
------------

* יצחק אלפסי, **החסידות - אישים**, בערכו.

קישורים חיצוניים
----------------

* אור הגנוז א, באתר אוצר החכמה

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2616 6499
* LCCN: n88121360
* VIAF: 986159477955027990000
* WorldCat: lccn-n88121360

 |
**ג'וזף קרווין** (באנגלית: **Joseph Peter Kerwin**;‏נולד ב-19 בפברואר 1932, אואק פארק) הוא רופא ואסטרונאוט אמריקני אשר לקח חלק בתוכנית סקיילאב.

ביוגרפיה
--------

ג'וזף קרווין נולד בעיירה אואק פארק שבאילינוי למשפחה בעלת שורשים אירים. בשנת 1949 הוא סיים את בית הספר התיכון, ובשנת 1953 קיבל תואר ראשון בפילוסופיה. קרווין המשיך ללימודי רפואה באוניברסיטת נורת'ווסטרן וסיים את הלימודים בשנת 1957. לאחר סיום הלימודים הוא התגייס לצי ארצות הברית וקיבל הסכמה כמנתח מוטס.

שירות בנאס"א
------------

ג'וזף קרווין התקבל ליחידת הכנת האסטרונאוטים ביוני 1965. במהלך טיסה אפולו 13 הוא היה בצוות תקשורת. קרווין הוצב בצוות של סקיילאב 2 וביצע טיסה שערכה 28 ימים. במהלך הטיסה הוא עשה פעילות חוץ רכבית.

לאחר הטיסה קרווין המשיך בפעילות בנאס"א והיה מעורב בפעילות שותפת. בשנים 1982/83 הוא היה נציג הארגון באוסטרליה. בשנים 1984–1987 הוא ניהל מרכז מדעי במרכז החלל ג'ונסון. בתפקיד זה הוא היה אחראי על תמיכה רפואית לחברי מעברות חלל ומשפחותיהם.

לאחר פרישה
----------

בשנת 1987 קרווין עזב את נאס"א והצטרף ללוקהיד קורפוריישן. עד לשנת 1990 הוא היה מעורב בפיתוח פרויקט "פרידום" ובהמשך של תחנת החלל הבין-לאומית. בשנת 1996 הוא עבר ל-Systems Research Laboratories ותוך זמן קצר מונה לנשיא של KRUG Life Sciences בה עבד עד לשנת 2004.

קרווין התחתן בשנת 1960 ולזוג נולדו 3 בנות. הוא מתגורר בקולג' סטיישן שבטקסס.

בשנת 2008 הוא ביחד עם אוון גאריוט כתבו ספר Homesteading Space על תוכנית "סקיילאב".

קישורים חיצוניים
----------------

ויקישיתוף מדיה וקבצים בנושא **ג'וזף קרווין** בוויקישיתוף
* ג'וזף קרווין באתר נאס"א (באנגלית)
* ביוגרפיה
* ג'וזף קרווין, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345396905171
* ISNI: 0000 0000 8336 8062
* LCCN: n2008028952
* VIAF: 120058477
* WorldCat: lccn-n2008028952

 |
**אנדריאה פוהריץ'** (Andrija Puharich; ‏19 בפברואר 1918 - 3 בינואר 1995) אשר שמו המקורי היה **ד"ר הנרי ק. פוהריץ'**, היה רופא, סופר, פאראפסיכולוג וממציא אמריקאי.

פוהריץ נולד בעיר שיקגו שבאילינוי, ונפטר בעיר דובסון שבקרוליינה הצפונית בארצות הברית.

תחילת דרכו
----------

בשנת 1947 סיים פוהריץ את לימודיו בבית הספר לרפואה של אוניברסיטת נורת'ווסטרן, את ההתמחות ברפואה פנימית השלים ב"בית החולים פרמננטה" אשר בקליפורניה.

בתחילת שנות ה-50 של המאה ה-20 היה פוהריץ קצין בצבא ארצות הברית, ובאותה תקופה הוא פעל לסירוגין עם מעבדות המחקר אדג'ווד ארסנל במחנה דטריק, תוך כדי שיתוף פעולה עם קצינים בכירים ובעלי תפקידים שונים, בעיקר מצד אנשי הפנטגון, ה-CIA, וכן המודיעין של הצי האמריקני.

מחקריו
------

פוהריץ היה ידוע כחוקר הפאראפסיכולוגי אשר הביא את אורי גלר לחקירה מדעית בארצות הברית, בנושאי היכולות השונות אשר נטענו על ידי גלר כעל טבעיות.

מבין הספרים הרבים שכתב פוהריץ, ניתן למצוא את הביוגרפיה התומכת של גלר בנושא העל טבעי, אותו חקר בעזרת יצחק בנטוב.

לפני מחקרו על אורי גלר, ביצע מחקר לטובת המדיום הברזילאי ז'ה אריגו. עם הזמן הוא פגש את המדיום ההולנדי פטר הורקוס, אותו הביא לארצות הברית להשתתף במחקרים מדעיים. כמו כן, הוא חקר את המדיום המקסיקני פצ'יטה.

המצאותיו
--------

לפוהריץ היו יותר מ-50 פטנטים אשר הומצאו על ידיו, אך הידועים ביותר מהם היו הפטנטים המסייעים לשמיעה אצל אנשים אשר היו כבדי שמיעה.

קישורים חיצוניים
----------------

ויקישיתוף מדיה וקבצים בנושא **אנדריאה פוהריץ'** בוויקישיתוף
* אתר על אנדריאה פוהריץ' (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277123105171
* GND: 1211633985
* ISNI: 0000 0000 8278 7134
* LCCN: n79141088
* NKC: osd2015878918
* NTA: 072613955
* SNAC: w6m456vc
* VIAF: 92416909
* WorldCat: lccn-n79141088

 |
הבטון שבו נחתמה המערה לאחר גילויה
המילים "ישוע בר יוסף" ממערת תלפיות
**מערת תלפיות** היא מערת קבורה שהתגלתה ב-1980 בשכונת תלפיות מזרח בירושלים. במערה נמצאו עשר גלוסקמאות, שעל שש מתוכן כתובות. על אחת הגלוסקמאות מופיעות המילים "ישוע בר יוסף" (מאוית: יסוע בר יהוסף) אשר חוקרים וארכאולוגים מסוימים ייחסו לישו הנוצרי. וכן ארונות עם שמות משפחתו וקרוביו של ישו, "מריה" (אמו של ישו), ״יעקוב בר יוסף [אחוי דישוע]״ (אחיו של ישו), ״יוסה״ (אחיו, או אביו של ישו), "מתי" (תלמידו הראשון של ישו), "יהודה בר ישוע" וגם מריאמנה מרה (זיהוי אפשרי למרים המגדלית). על אף שזיהוי זה עורר מחלוקת רבה, הוא עורר עניין במערה כ"מערת הקבורה של ישו".

מחקר בנושא המערה פורסם בכתב העת הארכאולוגי "עתיקות", ביטאון רשות העתיקות. המאמר שכתב עמוס קלונר שלל אפשרות כי מדובר בקברו של ישו. בשנת 2007 הפיקו ג'יימס קמרון ושמחה יעקובוביץ' סרט, "מערת הקבורה של ישו", אשר טוען כי אכן מדובר בקברו של ישו ובני משפחתו: אביו, אמו, אחיו, בנו ורעייתו ואישים אחרים המוזכרים בברית החדשה. הטענה נדחתה על ידי ארכאולוגים[דרוש מקור] ומומחים להיסטוריה נוצרית.[דרוש מקור]

בינואר 2008 טענה אלמנתו של הארכאולוג יוסף גת שהיה בצוות חופרי המערה, כי הוא האמין כי המערה היא אכן מערת הקבורה של ישו, אך חשש לפרסם ממצאים אלה מחשש לגל אנטישמיות.

* הגלוסקמא הנושאת את השם "ישוע בר יוסף", מוזיאון ישראלהגלוסקמא הנושאת את השם "ישוע בר יוסף", מוזיאון ישראל
* הכתובת "ישוע בר יהוסף"הכתובת "ישוע בר יהוסף"
* הגלוסקמא הנושאת את הכתובת "יהודה בר ישוע", מוזיאון ישראלהגלוסקמא הנושאת את הכתובת "יהודה בר ישוע", מוזיאון ישראל

ראו גם
------

* מערת הקבורה של ישו
* גלוסקמת יעקב אחי ישו

קישורים חיצוניים
----------------

ויקישיתוף מדיה וקבצים בנושא **מערת תלפיות** בוויקישיתוף
* The Lost Tomb of Jesus, סרטו של שמחה יעקבוביץ' שהוקרן בערוץ דיסקברי (10 חלקים)
* האתר של שמחה יעקבוביץ' על התגלית
* כך מצאתי את עצמי בוקר אחד כ"מגלה הקבר של ישוע"... בלוג של אריאל מעוז, הילד שגילה את המערה, בתפוז בלוגים.

הערות שוליים
------------

1. ↑  יהונתן ליס, אשת הארכאולוג שחשף את מערת תלפיות: הוא חשב שישו נקבר שם, אך חשש לספר, באתר הארץ, 16 בינואר 2008
**טכם - טכנולוגיה מתקדמת בע"מ** (ובקצרה: **טכם**), הייתה מחברות המחשוב המובילות בישראל, והיא הגרעין של חברת המחשוב "נס טכנולוגיות".

היסטוריה
--------

החברה נוסדה בשנת 1969 על ידי קבוצת מדענים: פרופ' יעקב זיו, פרופ' אליעזר שלייפר ופרופ' יעקב קצנלסון מהטכניון ופרופ' דניאל שמשוני מאוניברסיטת תל אביב, ועל ידי יוסי ורדי, מאיר בורשטיין ויורם רוזנפלד. העובדים הראשונים היו בעלי רקע בתחום הניהול ומקצתם יוצאי ממר"ם. משרדי החברה שכנו בקריית עתידים (שם נמצאים גם משרדי ממשיכתה, "נס טכנולוגיות")

החברה פעלה בתחילה בתחום של ייעוץ ארגוני, ניתוח מערכות מידע ופיתוח תוכנה.
לימים הצטרפו לחברה דני קוניק, בוגר קורס התכנות הראשון של ממר"ם (עבר אחר כך לניהול חברת התוכנה קונתהל, שהתחרתה בטכם ולימים הצטרפה אליה לשם הקמת "נס טכנולוגיות") וכן עודד ריץ שהיה איש ההנדסה הראשון שהצטרף לחברה (מהנדס אלקטרוניקה ובקרה) והחברה נכנסה לתחום של פרויקטים צבאיים ופרויקטים משולבי חומרה ותוכנה.

הפרויקט הגדול הראשון נעשה עם חברת יוז איירקראפט האמריקאית עבור חיל האוויר הישראלי. חברת יוז נכנסה כשותפה בחברה.
במשך שנים רבות הייתה חברת טכם מהמובילות בתחום זה בישראל. החברה הייתה הראשונה שקבעה סטנדרטים בתחום תעשיית תוכנה בישראל והפכה את כתיבת תוכנה מאמנות להנדסה. החברה הייתה מהראשונות בעולם שהבינה שפיתוח תוכנה הוא הנדסה וקבעה את הביטוי Software Engineering - הנדסת תוכנה - שלימים הפך לביטוי מוכר ומוסכם בעולם.[דרוש מקור]

שנים רבות הייתה החברה בבעלות חברת תדיראן בע"מ שקנתה את חלקה של חברת יוז ואת חלקם של המייסדים. לימים הפכה טכם לחברה ציבורית שמניותה נסחרו בבורסה לניירות ערך בתל אביב. 

טכם פעלה בארבעה תחומים עיקריים של טכנולוגיית המידע:

* פיתוח והטמעה של מערכות מידע לניהול.
* מערכות צבאיות ומערכות זמן אמת, ובהן מערכות פיקוד, בקרה ותקשורת, מערכות הגנה אווירית ומערכות לוחמה אלקטרונית.
* פיתוח ושיווק של חבילות תוכנה.
* שיווק של חבילות תוכנה מיובאות ותמיכה בהן.

חברה בת של החברה בשם ATI-Advanced Technology International פעלה בארצות הברית, ועסקה בשיווק של מוצרי טכם שם ובפיתוח פרויקטי תוכנה בעיקר למגזר הפיננסי. 

בשנת 1988 העסיקה החברה למעלה מ-400 עובדים.

בשנת 1998 העסיקה החברה למעלה מ-710 עובדים ומכירותיה הסתכמו ב-268 מיליון שקל.

בשנת 1999, משפחת וולפסון מניו-יורק, רכשה מתדיראן את השליטה בחברה תמורת 65.5 מיליון דולר, והיא נהפכה לחלק מחברת "נס טכנולוגיות" ולמעשה לגרעין המנהל והמשפיע על החברה.

ראו גם
------

* נס טכנולוגיות
* תדיראן
* סיליקון ואדי

קישורים חיצוניים
----------------

* יהודה קונפורטס, ‏טכם: 40 שנה להקמת החברה - הסמן הימני של ה-IT בישראל, באתר "אנשים ומחשבים", 10 באוגוסט 2009
* סימונה ברונפמן, טכם: 40 שנה להקמת החברה - "טכם שימשה כסמן ימני לתעשיית ה-IT בארץ", ראיון "DailyMaily", ‏7 באוגוסט 2009(הקישור אינו פעיל)

הערות שוליים
------------

1. ↑  יוסי הטוני, ‏ד"ר יוסי ורדי: "טכם הייתה הסטארט-אפ הראשון שלי", באתר "אנשים ומחשבים", 27 בדצמבר 2009
2. ↑  וולפסון מארה"ב רוכש מתדיראן את השליטה גם בחברת טכם, באתר גלובס, 17 במאי 1999
**הרב אליעזר די טולדו** (תק"ל, 1770 - תר"ח, מרץ 1848) היה פוסק, דיין ואב"ד בקושטא ומחבר ספר **משנת רבי אליעזר**.

חייו
----

נולד בשנת ה'תק"ל בערך לבנו של הרב אהרן די טולדו. למד אצל רבי אליה עניו, שהסכים לכמה מפסקיו. באייר ה'תקע"ו עמד בראש בית דין הגדול בקושטא שאישר את הסכמת בית דין איסור והיתר בקושטא. כיהן גם בבית דינו של רבי שמואל חיים, המשיך לכהן בבית דין רבה עד שנהפך לראש בית הדין הגדול. תלמידו המובהק היה רבי אברהם פרץ, ורבי אליעזר הסכים לספרו "אבני שהם".

נשלחו אליו שאלות מרחבי האימפריה העות'מאנית, כמו מירושלים, ומברוסא.

נפטר במרץ 1848, רבי חיים פאלאג'י ספד לו באזמיר, ואמר:

> 
> לא טובה השמועה מפטירת הנפש היפה גם חסידה רב טוב לבית ישראל רבי אליעזר הגדול זצוק"ל דכולי עלמא ידעי כבוד תהלתו ויהי שמעו בכל הארץ דהוא שפט את ישראל יותר מעשרים שנה...בעיר קושטא ועל העם מקצה היו רצים אחריו ותורה יבקשו מפיהו כי היה דבר ומנהיג במתק לשונו ומקבל את כל האדם בסבר פנים יפות ומקטון עד גדל כל העם עונים אחריו מקודש מקודש וראוי לומר עליו אוי לדור שאבד מנהיגו
> 
> 
> 
> — רבי חיים פאלאג'י, ראה חיים חלק ב'
> 

### צאצאיו

בניו היו רבי חיים, רבי יוסף ורבי סימן טוב די טולדו, שכיהן כראש ישיבה בקושטא בשנת ה'תרל"ה.

| תקופת חייו של הרב רבי אליעזר די טולדו על ציר הזמן |
| --- |
| 
ציר הזמןציר הזמן

 |

ספרו
----

שער ספר משנת רבי אליעזר
**משנת רבי אליעזר** ב' חלקים (שאלוניקי התרי"ג; שאלוניקי התרל"ג) - שו"ת המכיל פסקים שנתן. בסוף חלק ב' של הספר נדפס ספר הזכרונות למורו ורבו רבי אליהו עניו. את הספר הגיה הדיין רבי חיים מנחם.

לקריאה נוספת
------------

* **פנקס בית הדין בקושטא**, עמוד 73
* ש' ואנונו, **אנציקלופדיה לחכמי טורקיה**, עמוד 147

קישורים חיצוניים
----------------

* רבי אליעזר די טולדו, ‏**משנת רבי אליעזר חלק א'**, עמוד 5, באתר הספרייה הממלכתית של רוסיה, רבי אליעזר די טולדו, **משנת רבי אליעזר חלק א'**, באתר היברובוקס.
* רבי אליעזר די טולדו, **משנת רבי אליעזר חלק ב'**, באתר היברובוקס

הערות שוליים
------------

1. ↑  למשל: משנת רבי אליעזר חלק א', סוף דרוש ד'
2. ↑  חלק ב', שאלוניקי תר"ח
3. ↑  משנת רבי אליעזר חלק א' סימן י"ב
4. ↑  משנת רבי אליעזר חלק א' סימן מ'
5. ↑  ראה חיים חלק ב'
**יאנאייר** (באוקראינית: **Янейр**, באנגלית: **Yanair**) היא חברת תעופה אוקראינית בין יעדים ברחבי אירופה ואסיה. החברה הוקמה בשנת 2012 והחלה לטוס בנתיב קייב - צ'רנוביץ, לאחר מכן פתחה עוד טיסות למספר יעדים.

משרדיה הראשיים של החברה נמצאים בקייב ובסיס פעילותה הוא נמל התעופה הבינלאומי קייב ז'וליאני.

צי המטוסים
----------

צי המטוסים של החברה, נכון ליולי 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| איירבוס A320-200 | 3 | — | 180 | 180 |  |
| איירבוס 100-A321 | 1 | — | 220 | 220 |  |
| בואינג 737-300 | 2 | — | 146 | 146 |  |
| בואינג 737-400 | 3 | — | 168 | 168 |  |
| סה"כ | 9 | — |  |

פעילות החברה בישראל
-------------------

טיסת הבכורה של החברה בקו בין ויניצה לתל אביב תוכננה לדצמבר 2013, אך היא נדחתה למרץ 2014. החברה הפעילה במרץ ואפריל 2014 מספר טיסות בין ויניצה לנתב"ג, אך אלה נפסקו בגלל חוסר כדאיות כלכלית וחוסר הרצון של החברה להפעיל טיסות אלה.

החל מ-9 ביולי 2017 החברה מפעילה טיסות סדירות בין נמל התעופה הבינלאומי קייב ז'וליאני לנמל התעופה בן-גוריון, וטיסות עונתיות בין נמל התעופה הבין-לאומי אודסה לנמל התעופה בן-גוריון.

קישורים חיצוניים
----------------

ויקישיתוף מדיה וקבצים בנושא **יאנאייר** בוויקישיתוף
* 

* אתר האינטרנט הרשמי של יאנאייר

הערות שוליים
------------

1. ↑  "YanAir fleet".
**איאנומה דסטיני אודוג'י** (באיטלקית: **Iyenoma Destiny Udogie**; נולד ב-28 בנובמבר 2002 בוורונה שבאיטליה) הוא כדורגלן איטלקי המשחק בעמדת המגן השמאלי בקבוצת טוטנהאם הוטספר ובנבחרת איטליה.

קריירת מועדונים
---------------

אודוג'י גדל במחלקת הנוער של הלאס ורונה. ב-8 בנובמבר 2020 ערך את הופעת הבכורה שלו בקבוצה הבוגרת של המועדון, בתיקו 2–2 עם מילאן במסגרת המחזור השביעי בסרייה א' לעונת 2020/2021. הוא ערך שש הופעות ליגה במהלך עונה זו.

ב-15 ביולי 2021 הושאל אודוג'י למשך עונה אחת לאודינזה מהסרייה א'. ב-13 באוגוסט ערך את הופעת הבכורה שלו במועדון, בניצחון 3–1 על אסקולי במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו בליגה במדי המועדון, בתיקו 2-2 עם יובנטוס במסגרת המחזור הראשון לעונת 2021/2022. ב-25 בפברואר 2022 הבקיע את שער הבכורה שלו במועדון, בתיקו 1-1 עם מילאן במסגרת המחזור ה-27 בליגה. בסך הכל ערך אודוג'י 35 הופעות ליגה במהלך תקופת ההשאלה, בהן הבקיע חמישה שערים. ב-9 באוגוסט 2022 חתם באופן קבוע באודינזה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Udogie è un nuovo giocatore dell’Udinese באתר הרשמי של אודינזה, 15 ביולי 2021 (באיטלקית)
פירוש נוסף ערך זה עוסק בליצן רפואי. אם התכוונתם לסרט קולנוע, ראו פאץ' אדמס (סרט).

 האנטר פאץ' אדמס עם נחמה ריבלין בטקס הענקת "פרס דניאלי לרפואה עם לב"
ד"ר **האנטר "פאץ'" אדמס** (באנגלית: **Hunter Doherty "Patch" Adams**;‏ 28 במאי 1945, וושינגטון די. סי.) הוא רופא וליצן רפואי, ונחשב לאחד ממייסדי תחום הליצנות הרפואית. הוא הקים ב-1972 את המוסד הרפואי המפורסם "גזונטהייט!"(אנ').

מלבד היותו ליצן רפואי, משמש אדמס גם כליצן מקצועי, אקטיביסט חברתי, דיפלומט אזרחי, שחקן וסופר. בכל שנה מארגן אדמס קבוצת מתנדבים אשר יחד נוסעים למדינות שונות ברחבי העולם, וכשהם לבושים כליצנים הם מנסים לעודד ולשמח יתומים וחולים. כיום חי אדמס באורבנה (אילינוי), שם הוא מקדם את הרפואה האלטרנטיבית בשיתוף עם המוסד הרפואי. סיפור חייו שימש כבסיס לסרט "פאץ' אדמס", שם גילם את דמותו רובין ויליאמס. בשנת 2003 ביקר בישראל במרכז הרפואי על שם אסף הרופא.

קריירה מוקדמת
-------------

אחרי סיום תיכון ווייקפילד ב-1963, קיבל אדמס תואר דוקטור לרפואה מהקולג' הרפואי של וירג'יניה, המחלקה למדעי הבריאות של אוניברסיטת קומנוולת' וירג'יניה ב-1973. הוא החזיק באמונה שבריאות הפרט לא יכולה להיות מופרדת מבריאות המשפחה, הקהילה ובריאות העולם כולו. בעקבות זאת הקים אדמס עם מספר חברים את גזונטהייט, שפעל כקהילת בית חולים חינמית במשך 12 שנה.

מוסד גזונטהייט
--------------

מוסד גזונטהייט (בגרמנית: Gesundheit, "בריאות") הוקם כמוסד חינמי, בית חולים מלא, על כל פרטיו ודקדוקיו, וכן כקהילה רפואית התומכת מבחינה כלכלית בחבריה, במערב וירג'יניה. מטרתו של המוסד הייתה לשלב בין בית חולים עם שיטות רפואה מסורתיות לבין רפואה אלטרנטיבית; אקופונקטורה (דיקור סיני), הומאופתיה ועוד. מטרת המוסד הובילה לשילוב תחומים רבים בבית החולים, דוגמת: רפואה משולבת, אמנויות הבמה, מלאכת יד, טבע, חקלאות ופעילויות פנאי שונות. בית החולים ממוקם במבנים ישנים של בית סוהר לנשים ובית חולים קטן.

פעילויות נוספות
---------------

מלבד פעולותיו בתחום הרפואה, התפרסם אדמס בדעותיו הפוליטיות. הוא הביע את רצונו בסיום השיטה הקפיטליסטית. הוא אף לקח תפקיד הנהגתי חשוב באינטרס הקואליציוני בקמפיין כנגד נשיא ארצות-הברית ג'ורג' בוש וכנגד הוועדה החדשה למען חופש בריאות מנטלית שהקים הנשיא.

בין האגודות שהוא מגן עליהן נמנית "האגודה הבינלאומית לשחרור הנפש" (אנ'), המאגדת כ-100 קבוצות הגנה שונות למאמץ משותף בהרצת קמפיינים למען זכויות האדם של חולי נפש.

קישורים חיצוניים
----------------

ויקישיתוף מדיה וקבצים בנושא **פאץ' אדמס** בוויקישיתוף
* 

* אתר האינטרנט הרשמי של פאץ' אדמס (באנגלית)
* אתר למנויים בלבד  סמדר שיר, צחוק הגורל, באתר "ידיעות אחרונות", 20 באפריל 2017

הערות שוליים
------------

1. ↑  רויטל פדרבוש, ילדים שצוחקים לעתים קרובות חולים פחות, באתר nrg‏, 17 במרץ 2003
2. ↑  New Freedom Commission on Mental Health

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432304105171
* BIBSYS: 99019496
* CiNii: DA12325057
* GND: 115430431
* ISNI: 0000 0000 8364 3925
* LCCN: n92010399
* NDL: 00738294
* NKC: xx0071747
* NLA: 43553824
* NLK: KAC201003172
* NTA: 18199528X
* SNAC: w6m77vq7
* SUDOC: 059739398
* Trove: 1459147
* VIAF: 22871282
* WorldCat: lccn-n92010399

 |
**ביטוח מחלות קשות** היא פוליסת ביטוח מסוג פיצוי המעניקה תגמול בעת קרות מחלה קשה.

פרטי הפוליסה
------------

ביטוח מחלות קשות נועד על מנת להבטיח למבוטח הכנסה בעת שיחלה במחלה קשה. רשימת המחלות כפופה לתנאי הפוליסה, בפוליסה הבסיסית כפי שהופקה לראשונה בארצות הברית בשנת 1983 היו כלולים המחלות: התקף לב, סרטן, שבץ מוחי וניתוח מעקפים לעורקי הלב (אנ').

כיסוי מחלות קשות נמכר מתוך כוונה לספק הגנה כלכלית לאנשים לאחר אבחון או טיפול של מחלה שנחשבת קריטית. תגמולי הביטוח נועדו להחליף אובדן הכנסה עקב ירידה ביכולת ההשתכרות, ולממן את הוצאות שאינם מכוסות בביטוחי הבריאות כגון מעבר לדירת נכה.

לעיתים מבוטחים נוהגים לרכוש את הביטוח לכיסוי ההוצאות הרפואיות, במקום ביטוח בריאות.
לממן שינוי באורח החיים.

רשימת המחלות
------------

בפוליסה עשויים להיכלל מחלות נוספות שונות בהם:

* מחלת אלצהיימר
* אנמיה אפלסטית
* דלקת קרום המוח
* גידול שפיר במוח
* עיוורון
* תרדמת
* חרשות
* אי-ספיקת כליות
* החלפת המסתם הצניפי
* אובדן דיבור
* אובדן גפיים
* טרשת נפוצה
* הידבקות ב-HIV
* שיתוק
* מחלת פרקינסון
* כוויות קשות

פיצוי סרטן
----------

בישראל, חברות הביטוח משווקות "פוליסה פיצוי סרטן" המיועדת לפיצוי במקרה של מחלות הסרטן בלבד. פוליסה זו זולה בכמחצית מהביטוח מחלות קשות הרגיל.

לרוב "פיצוי סרטן" משווק למעשנים בעלי סיכון גבוה לחלות בסרטן, ואשר תעריף הביטוח הרגיל לכל המחלות יקר יותר עבורם באופן משמעותי.

ראו גם
------

* ביטוח בריאות

קישורים חיצוניים
----------------

* ביטוח מחלות קשות, באתר כל זכות
פאי דובדבנים תוצרת בית עם קרום עליון סריג
**פאי דובדבנים** (באנגלית: **Cherry pie**) היא פאי אפוי במילוי דובדבנים.

מאפיינים
--------

באופן מסורתי, פאי דובדבנים עשוי עם דובדבנים חמוצים ולא דובדבנים מתוקים שלמעשה נקראים גודגדן. דובדבני מורלו הם אחד מסוגי הדובדבנים הנפוצים ביותר בשימוש לפאי, אך ניתן להשתמש גם בזנים אחרים כגון הדובדבן השחור.

פאי דובדבנים מזוהה עם אירופה ועם אמריקה הצפונית ומוזכרת במילים של שירי עם אמריקאים כמו "בילי בוי". בשל קטיף הדובדבנים באמצע הקיץ שחופף ליום קנדה ב-1 ביולי וליום העצמאות של אמריקה ב-4 ביולי, מוגש פאי דובדבנים לעיתים קרובות בחגים אלו. הדבר קשור גם לחגיגת יום הולדתו של וושינגטון בגלל האגדה על כנותו של וושינגטון הצעיר בנוגע לכריתת עץ דובדבן.

הגשה
----

פאי דובדבנים מוגש ונאכל לעיתים קרובות עם קצפת או גלידה. מסורת הכנה נפוצה בארצות הברית היא לקשט את הקרום עם דפוסי מאפה מקושטים (שתי וערב).

בארצות הברית, תקן 21 CFR 152.126 דורש שפאי דובדבנים קפוא יכילולפחות 25% דובדבנים, מתוכם לא יותר מ-15% מותרים עם כתמים/פגמים. ממתיקים מלאכותיים אסורים. באפריל 2019 הציע ה-FDA לבטל את התקנים הללו.

ראו גם
------

* דונאוולה

קישורים חיצוניים
----------------

ויקישיתוף מדיה וקבצים בנושא **פאי דובדבנים** בוויקישיתוף

הערות שוליים
------------

1. ↑  Betty Crocker (30 ביולי 2013). *Betty Crocker The Big Book of Pies and Tarts*. Houghton Mifflin Harcourt. p. 39. ISBN 978-0-544-17832-8. `{{cite book}}`:  (עזרה)
2. ↑  Frohlich, Xaq. "Perspective | America's cherry pies may soon feature fewer cherries. Here's why". *Washington Post* (באנגלית אמריקאית). ISSN 0190-8286. נבדק ב-2020-12-18.
**ג'יאני מיגל דוס סנטוס** (בהולנדית: **Gianni Miguel dos Santos**; נולד ב-21 בנובמבר 1998) הוא כדורגלן הולנדי-כף ורדי המשחק בעמדת החלוץ באינטר קאשי מליגת I-League.

קריירת מועדונים
---------------

דוס סנטוס התחיל את הקריירה שלו במחלקת הנוער של דורדרכט. ב-22 בדצמבר 2017 דוס סנטוס ערך את הופעת הבכורה שלו בקבוצה בהפסד 3-2 לצעירי פ.ס.וו. איינדהובן. בקיץ 2018 הצטרף לצעירי ספרטה רוטרדם מהליגה השלישית. ב-18 בנובמבר 2018 ערך את הופעת הבכורה שלו בקבוצה הראשונה בתיקו 1-1 נגד ניימכן.

באוקטובר 2020 דוס סנטוס חזר לקדנציה שנייה בדרודרכט. במשחק הבכורה שלו כבש ובישל בתיקו 2-2 נגד אלמיירה סיטי.

ב-20 במאי 2021 חתם בפסיפיק מליגת העל הקנדית.

בפברואר 2023 הצטרף לאתלטיקו אוטווה.

לקראת שנת 2024 חתם באינטר קאשי.

קריירה בינלאומית
----------------

במרץ 2020 זומן לראשונה לסגל נבחרת כף ורדה, אך בעקבות התפרצות מגפת הקורונה וביטולי משחקים שוחרר מסגל הנבחרת.

ב-11 ביוני 2022 ערך את הופעת הבכורה שלו בנבחרת בהפסד 2-0 לאקוודור.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'יאני דוס סנטוס"**.
**חתול אמריקני מקורזל** (מאנגלית: **American Wirehair**) הוא גזע של חתול הבית שמוצאו ממדינת ניו יורק.

היסטוריה של הגזע
----------------

הגזע התפתח מחתול משק בשם אדם, שהתגלה בשנת 1966 בצפון מדינת ניו יורק. אדם, שנולד להורים לא גזעיים (יש הטוענים שהוריו היו אמריקניים קצרי שער) בשגר שמנה 6 גורים, היה יוצא דופן בשל פרוותו הדלילה והקפיצית. מגדלת בשם ג'ואן אושה רכשה את אדם וחתולה נוספת מאותו השגר, והחלה בתוכנית גידול של חתולים מקורזלי פרווה. בתוכנית הגידול השתתפו גם קצרי שיער אמריקניים שהוכלאו עם המקורזלים. תקן הגזע נקבע בשנת 1967 והחל משנת 1977 הגזע הוכר באופן רשמי על ידי חלק מאגודות החתולים.

המוטציה הנדירה שגרמה לפרווה המקורזלת לא דווחה בשום מקום נוסף בעולם, ולכן כל המקורזלים החיים כיום, הם צאצאים של החתול אדם.

מבנה כללי
---------

משקלם של הזכרים הוא 5-7 קילוגרמים, ואילו משקל הנקבות הוא 3.5-5.5 קילוגרמים. 

כמו קצר השער האמריקני, המקורזל מופיע במגוון גדול של צבעים ודוגמאות פרווה. לא כל החתולים שנולדים להורים מקורזלי פרווה יהיו בעלי פרווה מקורזלת בעצמם. 

לחתול שערות מגן, שערות פלומה, ושערות זיפיות. כל שלושת הסוגים קצרים וזיפיים מאוד, וכמה מהשערות מסולסלות לצורת קפיץ. לשערות הזיפיות צורה של חולץ פקקים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **חתול אמריקני מקורזל** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572610005171

 |
**יוּנִיבֵּט** (באנגלית: **Unibet**) היא חברה המפעילה אתרי הימורים אינטרנטיים. החברה מציעה למשתמשיה משחקי פוקר, קזינו, בינגו, הימורי ספורט, מכונות מזל, כרטיסי גירוד ועוד.

חברת האם של יוניבט, "קבוצת יוניבט" (.Unibet Group plc) היא חברה ציבורית הנסחרת בבורסת סטוקהולם (אנ') שבשוודיה.

היסטוריה
--------

יוניבט נוסדה בשנת 1997. בשנת 1998 קיבלה רישיון בבריטניה לעסוק בהימורים, והשיקה שירות הימורים דרך הטלפון. בשנת 1999 השיקה גם אתר האינטרנט, בשפות אנגלית ושוודית. בשנת 2001 השיקה החברה אתר אינטרנט חדש, ב-12 שפות שונות.

בשנת 2004 נרשמה החברה למסחר בבורסת סטוקהולם.

בשנת 2005 רכשה את חברת "MrBookmaker.com", גם היא חברה שעסקה באותו התחום והייתה פעילה בעיקר בבלגיה ובצרפת, תמורת 75.9 מיליון ליש"ט.

בשנת 2007 רכשה את חברת "Maria Holdings" בעלת אתר "Vera&John", גם היא חברה מאותו התחום שהייתה פעילה בעיקר במדינות הנורדיות, תמורת 54 מיליון ליש"ט.. 

בשנת 2008 השיקה לראשונה אפליקציה סלולרית לאנדרואיד דרכה ניתן לשחק ולהמר, ובשנת 2009 השיקה אפליקציה גם עבור מכשירי iOS.

בשנת 2011 חתמה החברה לראשונה על הסכם בו היא מספקת תשתית טכנית לספק משחקי הימורים אחר, במקום לספק שירות ישירות ללקוח הסופי (הסכם "B2B" - ‏Business to Business).

בשנת 2012 רכשה את חברת "Betchoice" תמורת 13.6 מיליון ליש"ט, ובכך נכנסה לראשונה לשוק האוסטרלי.

בשנת 2014 נפרדה יוניבט מחברת הבת "Kambi", שהייתה אחראית על פעילות ה-B2B של החברה, במהלך של ספין-אוף בו חולקו מניותיה לבעלי המניות של קבוצת יוניבט. לאחר מהלך זה Kambi נהייתה בעצמה לחברה ציבורית הנסחרת בבורסת סטוקהולם.

בשנת 2015 רכשה את חברת "iGame" תמורת 59 מיליון אירו, ואת חברת "Stan James Group" תמורת 19 מיליון ליש"ט.

קישורים חיצוניים
----------------

ויקישיתוף מדיה וקבצים בנושא **יוניבט** בוויקישיתוף
* 

* אתר האינטרנט הרשמי של יוניבט

* אתר האינטרנט הרשמי של יוניבט

* אתר האינטרנט הרשמי של יוניבט

* אתר האינטרנט הרשמי של יוניבט

* אתר האינטרנט הרשמי של יוניבט
* יוניבט, ברשת החברתית פייסבוק

* יוניבט, ברשת החברתית אקס (טוויטר)

* יוניבט, ברשת החברתית אינסטגרם
* אתר יוניבט
* אתר קבוצת יוניבט
* היסטוריה של יוניבט, באתר קבוצת יוניבט
* קבוצת יוניבט (החברה האם), באתר הבורסה הנורדית (אנ')
* רועי גולדנברג, ‏ענקית ההימורים Unibet מחפשת השקעות בישראל, באתר גלובס, 6 בספטמבר 2015

הערות שוליים
------------

1. 1 2 3  דוח שנתי של החברה לשנת 2015, עמודים 14 ו-48
2. ↑  Unibet acquires MrBookmaker.com and creates a leading European Gambling Group, באתר קבוצת יוניבט, 19 באוגוסט 2005
3. ↑  Unibet´s acquisition of Maria Holdings finalised, באתר קבוצת יוניבט, 21 בדצמבר 2007
4. ↑  Unibet signs agreement to acquire Betchoice and enters the regulated Australian market, באתר קבוצת יוניבט, 7 בפברואר 2012
5. ↑  Unibet Group acquires the iGame Group, באתר קבוצת יוניבט, 7 באוגוסט 2015
6. ↑  Unibet acquires Stan James Online, באתר קבוצת יוניבט, 10 ביולי 2015
גור ספינקס בן חודשיים
**ספינקס** (באנגלית: **Sphynx**) הוא גזע של חתול, שמקורו בקנדה, שם פותח על ידי מרביעי גזע בשנות ה-60, וייחודו בכך שהוא חסר פרווה.

מבנה גופני
----------

גופו של חתול הספינקס הוא בינוני ושרירי. יש לו זנב דק וארוך, ראש בגודל בינוני אוזניים גדולות ועיניים מלוכסנות. סימן ההיכר הבולט ביותר של גזע זה הוא היעדר הפרווה. עורו רך מאוד ועקב המחסור בפרווה, הוא רגיש מאוד לשינויי טמפרטורה ולכן זקוק לטיפוח אינטנסיבי.

אלרגיה לחתול הספינקס
--------------------

ישנה סברה מוטעית כי בשל היותו חסר פרווה חתול הספינקס אינו מעורר תגובה אלרגית. למעשה אלרגיה לחתולים מקורה בחלבון המיוצר על ידי החתול ומצוי ברוק שלו בבלוטות חלב המצויות על עורו. בגלל שחתול הספינקס חסר שיער, החשיפה של האדם האלרגי לחלבון שבבלוטות החלב בעור עשויה אף להיות חזקה יותר.

בתרבות הפופולרית
----------------

* בקומדיית המצבים האמריקאית חברים, רייצ'ל קונה חתול מסוג ספינקס במחיר גבוה ומתקשה להיפטר ממנו.
* בסדרת האנימה היפנית דרגון בול סופר דמות אל ההרס בירוס מבוסס על החתול של יוצר הסדרה אקירה טוריאמה, שהוא מגזע חתול הספינקס.
* בסרט הקומדיה אוסטין פאוארס החתול של ד"ר רשע הוא חתול ספינקס, אך בסרט מוצג כחתול שאיבד את פרוותו לאחר שהוקפא במשך 30 שנה והופשר מחדש. בראיון לאחר צאת הסרט אמר השחקן מייק מאיירס כי "להחזיק אותו הרגיש קצת כמו להחזיק ישבן של קשיש".

קישורים חיצוניים
----------------

ויקישיתוף מדיה וקבצים בנושא **חתול ספינקס** בוויקישיתוף
* פרופיל הגזע ב CFA
* סטנדרט הגזע ב CFA
* חתול ספינקס, באתר אנציקלופדיה בריטניקה (באנגלית)
מאו מצרי קשור
**מאו מצרי** הוא גזע של חתול הבית.

היסטוריה של הגזע
----------------

יש המאמינים כי המאו המצרי הוא צאצא של החתול שהמצרים הקדמונים סגדו לו, משום שעל מצחו יש דוגמה הדומה לחיפושית פרעה ואותה הדוגמה מופיעה גם על מצחם של פסלי חתולים עתיקים. אחרים סוברים כי המאו גודל במכוון כדי שידמה לחתול העתיק, וכי הוא איננו קרוב משפחה שלו. המאו נראה לראשונה באירופה בתערוכת חתולים ברומא בשנות החמישים. הובא לארצות הברית על ידי נטלי טרובטסקוי, נסיכה גולה מרוסיה, שהגיעה ביחד עם חתוליה בשנת 1956 ועוררה את עניינם של המגדלים האמריקאים. עד שנות השמונים, כל חתולי הגזע שחיו בארצות הברית היו צאצאיהם של אותם החתולים שהביאה נטלי. בשנות השמונים הגיעו לארצות הברית חתולים נוספים שהעשירו את מאגר הגנים.

המילה "מאו" פרושה במצרית קדומה 'חתול'.

מבנה כללי
---------

משקלו של חתול המאו המצרי הוא 3–5 ק"ג.

פרוותו קצרה. דוגמת הפרווה המרשימה שלו מורכבת מנקודות מוארכות שהן למעשה פסים מקוטעים. ישנם ארבעה זנים: זן כסוף - בעל גוף כסף עם כיתום אפור כהה, זן ארד - בעל גוף בצבע דבש עם כיתום חום כהה, זן עשן - שגופו אפור כהה עם פרווה תחתית לבנה וכיתום שחור, וזן בגון בדיל - בעל גוף בצבע החול עם כיתום אפור כהה או חום.

למרות מראהו הרזה והעדין, זהו חתול חזק מאוד ואתלטי. הוא נחשב לאחד מחתולי הבית המהירים, אם לא המהיר שבהם, ומסוגל להגיע לכמעט 50 קמ"ש.

בתרבות
------

חתול מאו מצרי מוזכר בסדרת הספרים "39 רמזים", כאחד מגיבורי הסדרה.

קישורים חיצוניים
----------------

ויקישיתוף מדיה וקבצים בנושא **מאו מצרי** בוויקישיתוף
עוגיות עבאדי
**מאפיית עבאדי בע"מ** היא חברת מזון ישראלית, שהחלה את דרכה כמאפייה ומוצר הדגל שלה הוא כעכים מלוחים, המכונים גם "עוגיות עבאדי".

היסטוריה
--------

המאפייה החלה כמאפייה ביתית קטנה של משפחת עבאדי בחלב שבסוריה, שהוקמה ב-1838, וייצרו בה בעיקר עוגיות מלוחות, שהפכו לפופולריות בקרב התושבים באזור. בשנת 1928 עלתה המשפחה לארץ ישראל, וזמן קצר לאחר מכן פתח אליהו עבאדי מאפייה בבית המשפחה.

בשנת 1949 הקים יוסף עבאדי, בנו של אליהו, יחד עם אשתו שמחה, מאפייה קטנה באזור שוק מחנה יהודה בירושלים, שהפכה בהמשך לדוכן קבוע. בשנת 1962 החלה משפחת עבאדי לשתף פעולה עם מאפיית אנג'ל, על מנת להרחיב את היקף הייצור. בשנת 1976 עברה המאפייה לאזור התעשייה עטרות בירושלים.

לאורך השנים חתמה החברה על מספר הסכמי שיתוף פעולה עם רשתות, כמו רשת המרכולים שופרסל, קפה רג'ואן וחברת התה ויסוצקי. בשנות ה-90 רשמה החברה עלייה במכירות, והחלה להיות מוכרת יותר ברמה הארצית. בשנים אלו הצטרף גם לעסק בנו של יוסף, יורם עבאדי, שמונה למנכ"ל החברה. בהמשך הוחלף יורם עבאדי על ידי אבנר זקן כמנכ"ל החברה.

על לוגו החברה מתנוסס דיוקנו של מייסד המאפייה בשוק מחנה יהודה, יוסף עבאדי, שנפטר בשנת 2011.

העוגיות המלוחות של החברה נמכרות כיום בכמה מדינות ברחבי העולם, בין היתר בארצות הברית, אנגליה וצרפת.

בנוסף לעוגיות עבאדי, החברה מייצרת מוצרים נוספים, כמו נשנושים בצורת בייגלה שטוח וקרקרים מדגנים מלאים. בשנת 2005 החלה לשווק אריזות "ביס" מוקטנות בטעמים שונים. בשנת 2012 החלה לשווק גרסה בריאה יותר לעוגיות, העשויה מקמח מלא ושאינה מכילה סוכר.

לפי נתונים משנת 2007, מפעל החברה העסיק 50 עובדים והכנסותיו השנתיות עמדו על כ-75 מיליון שקלים. כמו כן, בניתוח שוק העוגיות המזרחיות המלוחות תפס 71% מנתח השוק.

קישורים חיצוניים
----------------

* אתר האינטרנט הרשמי של מאפיית עבאדי
* מאפיית עבאדי, ברשת החברתית פייסבוק
* עבאדי, באתר דנסגייד (ארכיון 9 בספטמבר 2020)

הערות שוליים
------------

1. ↑  קיימים מקורות שונים באשר לשנת הקמת המאפייה. בכתבה זו באתר וואלה מצוינת שנת 1949, בעוד באתר החברה מצוינת שנת 1948. עם זאת, יש תמימות דעים בין המקורות לגבי העובדה כי המאפייה הוקמה על ידי יוסף יחד עם אשתו שמחה, ותאריך נישואיהם מצוין בכל המקורות כ-1949, למשל בכתבה זו בגלובס ובכתבה זו ב-nrg.
2. 1 2 3  עוז רוזנברג, חכמת הבייגלה: על חייו ומותו של מלך הכעכים יוסף עבאדי, באתר nrg‏, 4 במאי 2011
3. 1 2  נורית קדוש, עבאדי משיקה סדרת עוגיות באריזות אישיות, באתר nrg‏, 21 בנובמבר 2005
4. ↑  רחל קדרס, מאפיית עבאדי: סדרת קרקרים מגרעינים וזרעים, באתר ynet, 6 בנובמבר 2012
5. ↑  שושנה חן, עוגיות עבאדי: האם הגרסה החדשה אכן בריאה יותר?, באתר ynet, 13 בספטמבר 2012
6. ↑  ספיר פרץ, ‏"הרווחנו גרוש, ביזבזנו חצי", באתר גלובס, 7 במרץ 2007
פירוש נוסף ערך זה עוסק בהאדמו"ר השני מבוהוש. אם התכוונתם לנינו, רב ישראל שלום יוסף פרידמן בן שלום, ראו ישראל פרידמן בן-שלום.

רבי **ישראל שלום יוסף פרידמן** (י"ג בתשרי תרט"ז, 1855 -כ"ג בניסן תרפ"ג, 1923, ה**פאר ישראל**) היה האדמו"ר השני מבוהוש.

תולדותיו
--------

נולד בפוטיק, אחוזת רבי ישראל מרוז'ין, לרבי יצחק פרידמן האדמו"ר מבוהוש ולשיינא רחל, בתו של רבי דוד הגר מזבלטוב. נקרא על שם אבי סבו, רבי ישראל מרוז'ין ובנו רבי שלום יוסף מסדיגורה, שנולד ביום לידתו. נישא למלכה, בתו של רבי משה אברהם צוקרמן מרשקוב. לאחר נישואיו התגורר אצל חמיו, וקיבל ממנו את הטלית והתפילין של הבעל שם טוב, שקיבלם בירושה מרבי ברוך ממז'יבוז'. לאחר פטירת אביו מונה לממלא מקומו. כל זמן שאחיו שהו בבוהוש, סירב להתנהג בגינוני אדמו"רות, מלבד נטילת קוויטלאך. בי"ז בשבט תרס"ו התאלמן ונישא בשנית למלכה בת רבי יוסף מרימנוב. בזמן מלחמת העולם הראשונה שהה תקופה ברימנוב אצל חמיו, שם לא התנהג באדמו"רות, אך לאחר תקופה החלו להגיע אליו חסידים רבים והוא עזב את העיר.

יחד עם אחיו עמד בנשיאות כולל רומניה ובימיו נבנו בארץ ישראל שישה בתי כנסת של חסידי בוהוש, ארבעה בצפת, וכן בטבריה ובירושלים. הקים ישיבה ראשונה באזור בוהוש, בשם "בית ישראל". הישיבה הייתה תחת פיקוחו האישי, וחתניו (לימים ממלאי מקומו) כיהנו כמשגיחים.

דברי תורתו יצאו בשנת תשל"ט, מכתבי החסידים, בספר **פאר ישראל** ובהוצאה מחודשת בשנת תשס"ט. בין חסידיו היה רבי אליעזר זוסיא פורטוגל מסקולען.

לא השאיר בנים ושני חתניו-אחייניו, רבי מנחם מנדל פרידמן (בעלה של בלומה רייזל) ורבי דוד טברסקי (בעלה של גיטל), מילאו את מקומו. שתי בנות נוספות היו חוה לאה אשת רבי יעקב יוסף טברסקי מסטניסלב, בנו של רבי מנחם נחום מרחמסטריווקה שהתאלמן בחיי חמיו והשנייה אשת רבי גדליה אהרן רבינוביץ ממונוסטריץ'.

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413105105171

 |
**אוריאל ויינרייך** (נכתב גם: **וויינרייך**, **וינריך**; ביידיש: **ווײַנרײַך**; באנגלית: **Uriel Weinreich**‏; 23 במאי 1926, וילנה – 30 במרץ 1967, ניו יורק) היה בלשן יהודי־אמריקאי יליד ליטא, אשר עסק בבלשנות כללית ובבלשנות שפת היידיש.

תולדות חייו ופועלו
------------------

מילון יידיש-אנגלית-יידיש מודרני (מאָדערן ייִדיש־ענגליש־ייִדיש ווערטערבוך), בהוצאת שוקן
בעקבות אביו הבלשן מקס ויינרייך למד ויינרייך בלשנות בווילנה ועם פרוץ מלחמת העולם השנייה המשיך את לימודיו בקופנהגן וסיים באוניברסיטת קולומביה שבניו יורק, כאשר קיבל בה תואר דוקטור ומאוחר יותר התמנה בה לפרופסור.

ויינרייך היה פעיל בייִוואָ – המכון היהודי למדעים, שייסד אביו. הוא הוביל כמה מיזמים משמעותיים לתיעוד שפת היידיש, המרכזי שבהם - "אטלס הלשון והתרבות של יהדות אשכנז" (Language and Culture Atlas of Ashkenazic Jewry‏, LCAAJ) המכונה גם EYDES – הגייה יידית של המילה "עדות" וראשי תיבות של Evidence of Yiddish Documented in European Societies ("עדות של יידיש מתועדת בחברות אירופיות"). במסגרת מיזם זה הוקלטו אלפי שעות של יידיש מדוברת, אשר נותחו ומוינו על פי ניבים. בנוסף הוציא לאור כמה מהספרים החשובים בנושא בלשנות יידיש, ביניהם ספר הלימוד והדקדוק "יידיש לאוניברסיטה" (College Yiddish) ו"מילון יידי־אנגלי מודרני" (מאָדערן ייִדיש־ענגליש ווערטערבוך, Modern Yiddish-English Dictionary), שיצא לאור לראשונה רק לאחר מותו בעריכת אביו.

בתחום הבלשנות הכללית היה ויינרייך אחד התומכים במדעיותה של תורת הסמנטיקה, ואחד הראשונים שתיאר באופן מדעי את התופעות האופייניות ללשונות במגע ודו-לשוניות, בהן הצורה שבה מדבר אדם הלומד שפה חדשה ומנסה להחיל עליה כללי דקדוק של שפת האם שלו.

בתחילת שנות השישים שימש פרופסור אורח באוניברסיטה העברית בירושלים.

הוא נפטר ממחלת הסרטן בשנת 1967, בסוף שנתו ה-41.

פרסומיו
-------

* **מאָדערן ענגליש-יידיש / יידיש-ענגליש ווערטערבוך**, הוצאת שאקען (שוקן), ניו יורק, 1977.

* *College Yiddish: An Introduction to the Yiddish Language and to Jewish Life and Culture* (YIVO, New York, 1st edition 1949, 6th edition 1999), ISBN 0-914512-26-9.
* *Languages in Contact: Findings and Problems*. New York, 1953. Reprint, Mouton, The Hague, 1963, ISBN 90-279-2689-1.
* *Say It In Yiddish: A Phrase Book for Travelers* (with Beatrice Weinreich). Dover Publications, New York, 1958, ISBN 0-486-20815-X.

ראו גם
------

* רב-לשוניות

קישורים חיצוניים
----------------

* על אודות ויינרייך באתר Bartleby.com (באנגלית)
* אתר EYDES-עדות {אנגלית, יידיש, גרמנית}
* דרור בורשטיין, אמור מעתה: רני רהב, פרסומניק!, באתר הארץ, 13 בדצמבר 2006
* אוריאל וויינרייך (1926-1967), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269756905171
* BnF: cb12350051w (data)
* GND: 130071811
* ISNI: 0000 0001 0883 4913
* LCCN: n79081924
* NKC: jn20000605550
* NTA: 068471521
* SELIBR: 272103
* SNAC: w6s30dtq
* SUDOC: 032478194
* VIAF: 29608358
* WorldCat: lccn-n79081924

 |